**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ**

**ՀՈՒՆԻՍԻ 18-Ի N 684-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը.**

«Հայաստանի Հանրապետության կառավարության 2009 թվականի հունիսի 18-ի N 684-Ն որոշման մեջ փոփոխություն կատարելու մասին» Կառավարության որոշման նախագծի ընդունման անհրաժեշտությունը պայմանավորված է 2023 թվականի փետրվարի 23-ի N 227-Ն որոշման N 2-րդ հավելվածում ներկայացված կոորդինատային տվյալների թերի լինելու հանգամանքով, որի արդյունքում ըստ ներկայացված կոորդինատներով սահմանափակված տարածքի մակերես չափը չի համապատասխանում նույն որոշման 1-ին կետի 3-րդ ենթակետով ներկայացված տարածքի մակերեսի չափին՝ «Ջրվեժ» անտառպարկի զբաղեցրած տարածքին: Հետևաբար, թերի լրացված կոորդինատների ճշգրտման նպատակով անհրաժեշտություն է առաջացել կատարել փոփոխություն և սույն նախագծով ամրագրել տարածքի չափին համապատասխանող կոորդինատային տվյալներն ու դրանց հիման վրա կազմված քարտեզ սխեման:

1. **Առաջարկվող կարգավորման բնույթը.**

 Նախագծով նախատեսվում է կատարել փոփոխություն Հայաստանի Հանրապետության կառավարության 2009 թվականի հունիսի 18-ի N 684-Ն որոշման մեջ «Ջրվեժ» անտառպարկի տարածքի մակերեսի և քարտեզագրական սխեմատիկ պատկերի ճշգրտման, տարածքի իրական մակերեսի և կոորդինատային տվյալների համապատասխանեցման համար:

1. **Իրավական ակտի մշակման գործընթացում ներգրավված ինստիտուտները՝**

Հայաստանի Հանրապետությանշրջակա միջավայրի նախարարություն:

1. **Ակնկալվող արդյունքը**

«Հայաստանի Հանրապետության կառավարության 2009 թվականի հունիսի 18-ի N 684-Ն որոշման մեջ փոփոխություն կատարելու մասին» Կառավարության որոշմամբ հաստատված N 2 հավելվածի փոփոխության արդյունքում կունենանք «Ջրվեժ» անտառպարկի տարածքի չափի և հատակագծի համապատասխանեցում:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Հայաստանի Հանրապետության կառավարության 2009 թվականի հունիսի 18-ի N 684-Ն որոշման մեջ փոփոխություն կատարելու մասին» Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեի եկամուտների և ծախսերի ավելացում կամ նվազեցում չի նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարությունների.**

«Հայաստանի Հանրապետության կառավարության 2009 թվականի հունիսի 18-ի N 684-Ն որոշման մեջ փոփոխություն կատարելու մասին» ՀՀ կառավարության որոշման նախագծի ռազմավարական փաստաթղթերի հետ առնչություն չունի: